जिदानको चाहना प्रशिक्षणमा फर्कने
रियल म्याड्रिड छाडेयता जिनेदिन जिदानले प्रशिक्षकको नयाँ भूमिका सम्हालेका छैनन् । उनी कति राम्रा प्रशिक्षक हुन्, त्यसमा भने कसैलाई शंका छैन । उनले रियलका लागि तीनपल्ट युरोपेली च्याम्पियन्स लिग उपाधि जितेका छन् । अहिले उनका अगाडि फेरि ‘डग आउट’ मा फर्कने दुई विकल्प छन्, एक, फ्रान्सेली राष्ट्रिय टिमका लागि । अर्को पेरिस सेन्ट जर्मेन (पीएसजी) का लागि । उनी वास्तवमै फेरि प्रशिक्षणमा फर्कन चाहन्छन्, तर दोधारमा छन् ।
पेरिस — रियल म्याड्रिड छाडेयता जिनेदिन जिदानले प्रशिक्षकको नयाँ भूमिका सम्हालेका छैनन् । उनी कति राम्रा प्रशिक्षक हुन्, त्यसमा भने कसैलाई शंका छैन । उनले रियलका लागि तीनपल्ट युरोपेली च्याम्पियन्स लिग उपाधि जितेका छन् । अहिले उनका अगाडि फेरि ‘डग आउट’ मा फर्कने दुई विकल्प छन्, एक, फ्रान्सेली राष्ट्रिय टिमका लागि । अर्को पेरिस सेन्ट जर्मेन (पीएसजी) का लागि । उनी वास्तवमै फेरि प्रशिक्षणमा फर्कन चाहन्छन्, तर दोधारमा छन् ।दोधार के अर्थमा भन्दा उनलै फ्रान्सेली राष्ट्रिय टिम अथवा पीएसजी दुईमध्ये एक रोज्न सकिरहेका छैनन् । यसैबीच जिदानको भर्खर एउटा नयाँ अन्तर्वार्ता निस्केको छ र उनले त्यसमा आफ्नो खेल जीवनका केही खास–खास क्षणबारे चर्चा गरेका छन् । टेलेफुटसँगको कुराकानीमा उनी अधिकांश समय खेलाडीका रूपमा आफूले सम्झनुपर्ने घटनामै केन्द्रित छन् । तर उनले प्रशिक्षकका रूपमा आफ्नो नयाँ योजनाबारे पनि प्रस्ट बोल्ने प्रयास गरेका छन् ।जिदानको स्विकारोक्ति हो, प्रशिक्षणमा फर्कनका लागि उनी सबै प्रकारको सम्भावनालाई लिएर खुला छन् । तर आफ्नो गन्तव्यबारे भने उनी ठोस रूपमा भन्न सकिरहेका छैनन् । उनले भनेका छन्, ‘मूल प्रश्न हो, के म प्रशिक्षकका रूपमा अझै कुनै न कुनै प्रकारले योगदान दिन सक्छुं त ? मेरो दाबी हो, मेरो प्रशिक्षक खेल जीवनको अझै पर्याप्त सम्भावना छ । म फेरि प्रशिक्षकको काममा फर्कन चाहन्छुं । फुटबलप्रतिको मोह अझै सकिएको छैन, त्यसैले म फेरि फर्कने क्रममा छुं ।’प्रशिक्षकका रूपमा उनलाई केही जादुयी मान्ने पनि छन् । यसको प्रमुख कारण उनले रियलका लागि प्राप्त गरेको सफलता नै हो । यसको रहस्य के हो त ? जिदान रियललाई सम्हाल्नु निकै कठिन काम भएको मान्छन् र यसका कारण टिममा एकसेएक स्टार खेलाडी हुनु पनि मान्छन् । यी स्टार खेलाडीलाई एकै स्थानमा राखेर खेलाउने काम निकै कठिन रहेको उनको अनुभव हो । उनी भन्छन्, ‘जत्तिकै गाह्रो भए पनि रियलमा छँदा हामीले कडा मिहिनेत भने गरेका थियौं ।’उनी थप्छन्, ‘हाम्रो मिहिनेतले किन सफलता प्राप्त गरेको थियो भने हाम्रा खेलाडी निकै अब्बल दर्जा थिए । रियल छँदा जे जति भयो, त्यसको सबै जिम्मेवारी मेरो हो । यसक्रममा केही सफलता पनि प्राप्त भए, केही असफलता पनि । तर एउटा तथ्य निश्चित छ, मैले जति पनि समय रियलमा बिताएँ, मेरा लागि खेल्ने खेलाडी निकै माथिल्लो स्तरका थिए । जति पनि प्राप्त सफलता पछाडि मेरो मात्र होइन, सबैको समान भूमिका र योगदान रहेको थियो ।’पीएसजीलाई अन्योलपीएसजी आफैं भने जिदान आउनेछन् अथवा छैनन् भनेर अन्योलमा रहेको छ । फ्रान्सेली फुटबल वृत्तमा पछिल्लो समय के हल्ला छ भने जिदान पीएसजी जान चाहँदैनन् र उनको लक्ष्य भनेको फ्रान्सेली राष्ट्रिय टिम नै हो । त्यसैले पनि पीएसजी जिदानलाई लिएर ढुक्क हुन सकेको छैन । जिदान आफैंले पनि यही भनेर केही ठोस भनेका छैनन् । पीएसजीका लागि अहिले तत्कालको समस्या के हो भने उससँग अर्को सिजनका लागि प्रशिक्षक छैन ।यसअघिका प्रशिक्षक मउरिसो पोचेटिनो र पीएसजीले एकआपसमा छुट्टिने निर्णय गरिसकेका छन् । त्यसैले पीएसजीले आफ्नो नजर निसका वर्तमान प्रशिक्षक क्रिस्टोफ गाल्टायरमाथि लगाएको छ । पीएसजी चाहन्छ, निसले आफ्ना प्रशिक्षक छाडोस् र उनको पेरिस आउने बाटो खुलोस् । पीएसजीले पोचेटिनोले छाड्ने निश्चित भइसकेको छ भनेर औपचारिक रूपमा भनेको छैन, किनभने दुई पक्षबीच अझै एक वर्षको अनुबन्ध बाँकी छ र त्यस अगाडि नै छुटिंँदा तिर्नुपर्ने रकमबारे निर्णय हुन सकेको छैन ।नयाँ फ्रान्सेली सिजन अगस्टको पहिलो साता सुरु हुनेछ र जुलाईको पहिलो सातादेखि नै सबै टिमले आफ्नो तयारी सुरु गर्नेछन् । त्यसैले पनि पीएसजी नयाँ प्रशिक्षकका लागि हतारिएको हो । समस्या के तथ्यमा पनि छ भने निस र प्रशिक्षक गाल्टायरबीच अझै दुई वर्षको अनुबन्ध बाँकी छ, त्यसैले उनले त्यस अगाडि नै क्लब छाड्न भने उल्टै मोटो रकम तिर्नुपर्नेछ । गाल्टायर ल्याउने हो भने पीएसजीले यो रकम पनि तिर्नुपर्नेछ । 